تورکیه، تورک شوراسی بنیه‌سینده‌کی چالیشمالارین ائش گودوم و دایانیشما ایچری‌سین‌ده داوام ائتدیریله‌جگینی بیلدیردی.
خاریجی ایشلر باخانلیغیندان "۳ اکتبر تورک دیلی دانیشان اؤلکه‌لرین امکداش‌لیق گونو" موناسیبتیله وئریلن یازیلی آچیقلامادا، تورک دیلی دانیشان اؤلکه‌لرین امکداش‌لیق شوراسینین تورکیه، آذربایجان، قازاقیستان و قیرقیزیستان جمهوریتی آراسین‌دا ۳ اکتبر ۲۰۰۹دا ایمضالانان ناخچیوان آنلاشماسی ایله بؤلگه‌سل بیر ایش بیرلیگی هؤرگوتو اولاراق ایستانبول‌دا قورولدوغو خاطیرلادیلدی.
آچیقلامادا، گرک تورک شوراسی گرک باغلانتیلی قورولوشلار اولان آنکارا مرکزلی اولوسلارآراسی تورک مدنیتی تشکیلاتی (تورکسوی)، آستانا مرکزلی تورک آکاد‌میسی، باکی مرکزلی تورک مدنیت و میراث وقفی ایله تورک پارلامنتر آسامبلیاسی طرفین‌دن بو گونه قدر حیاتا گئچیریلن مختلیف پروژه‌لرین تورک دونیاسینین بیرلیک و برابرلیگینین گوجلندیریلمه‌سینه قاتقی وئردیگی ایفاده ائدیلدی.
دؤولت باشقانی رجب طیب اردوغانین ایشتیراکی ایله ۳ سپتامبردا قیرقیزیستان‌دا دوزنلنن و ماجاریستانین گؤزلمچی اولاراق قبول ائدیلدیگی ۶.جی تورک شوراسی ذیروه‌سینین ده عضو اؤلکه‌لر آراسین‌دا ایش بیرلیگینین درینلشدیریلمه‌سی یولوندا اؤنملی بیر آددیم اولدوغو وورغولانان آچیقلامادا، "تورک شوراسی بنیه‌سین‌ده‌کی چالیشمالار ائش گودوم و دایانیشما ایچری‌سین‌ده داوام ائتدیریله‌جک‌دیر" ایفاده‌سی یئر آلدی.
